Artur-Bernhard Upsi

Artur-Bernhard Upsi (12. aprill 1931 Uhtna, Virumaa – 19. aprill 2015 RakvereSuri Artur Bernhard Upsi, Postimees, 23. aprill 2015.) oli Eesti NSV partei-, riigi- ja majandustegelane.

Artur Upsi lõpetas Rakvere keskkooli ja teenis 1949–1950 Nõukogude armees. 

Alates 1950. aastast töötas ta ELKNÜ Virumaa Komitee instruktorina ja 1954. aastast ELKNÜ Rakvere Rajoonikomitee sekretärina. Ta oli NLKP liige 1956. aastast, 1958. aastast Rakvere Rajooni TSN Täitevkomitee esimehe asetäitja.

Alates 1959. aastast oli ta EKP Rakvere Rajoonikomitee teine sekretär, 1965. aastast EKP Keskkomitee partei organisatsioonilise töö osakonna inspektor ja 1969–1979 EKP Rakvere rajoonikomitee I sekretärArtur-Bernhard Johannese p. Upsi, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. Eesti Raamat, Tallinn 1976, lk 187., lõpetas NLKP Keskkomitee juures asuva Kõrgema Parteikooli.

19. jaanuarist 1979 kuni 1. septembrini 1989 oli ta EKP Keskkomitee põllumajandussekretär (EKP Keskkomitee põllumajandusosakonna juhataja oli Ilmar Kallas) ja EKP Keskkomitee büroo liige.

Artur Upsi oli 1975–1980 Eesti NSV Ülemnõukogu VIII, IX, X ja XI koosseisu liige.

Ajaloolase Mati Grafi andmeil oli Upsi EKP KK büroo istungil 14. juunil 1988 esimene, kes ütles välja, et olukorra destabiliseerumises Eestis on osalt süüdi Karl Vaino, kes peab ameti maha panema. EKP uue juhi otsingud olid Upsi osavõtul ja Vaino teadmata toimunud juba siiski varem. Järgmisel päeval kutsus Mihhail Gorbatšov Vaino ametist tagasi, 16. juunil nimetati tema asemele Vaino Väljas.Mati Graf. "Rahvuskommunistid". Kirjastus "Argo" 2020, lk. 77–81

Pärast EKP Keskkomitee põllumajandussekretäri kohalt tagasiastumist töötas Tallinna Piimatoodete Kombinaadis ja Moe Piiritusetehases.Silja Lättemäe, Artur Upsi – mees, kes rääkis välja Maalehe, Maaleht, 04.10.2012.

 Tunnustus 
 Lenini orden
 Oktoobrirevolutsiooni orden
 Tööpunalipu orden
 Rahvaste Sõpruse orden
 orden “Austuse märk”

 Viited 

 Välislingid 
EKP Keskkomitee sekretär Artur-Bernhard Upsi räägib põllumajandusplaanide täitmisest jooksva aasta I kvartalis ning ettetulnud probleemidest., arhiiv.err.ee, 12. aprill 1981
Silja Lättemäe, Artur Upsi – mees, kes rääkis välja Maalehe, Maaleht, 4. oktoober 2012
Arturi aiad. Artur-Bernhard Upsi 12. IV 1931 – 19. IV 2015, Maaleht, 2. mai 2015

Kategooria:EKP Keskkomitee büroo liikmed
Kategooria:EKP rajoonikomiteede esimesed sekretärid
Kategooria:Eesti NSV VIII Ülemnõukogu liikmed 
Kategooria:Eesti NSV IX Ülemnõukogu liikmed
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Rahvaste Sõpruse ordeni kavalerid
Kategooria:Ordeni "Austuse märk" kavalerid
Kategooria:Tööpunalipu ordeni kavalerid
Kategooria:Rakvere linnakalmistule maetud
Kategooria:Sündinud 1931
Kategooria:Surnud 2015